30/12/2015 | Administración LocalMunicipal
Vimianzo
Anuncio de aprobacion defintiiva da Ordenanza fiscal número 8 reguladora do imposto sobre bens inmobles e da Ordenanza fiscal número 2, reguladora da taxa por recollida de lixo

ANUNCIO Unha vez que estivo exposto ó público o acordo provisional que adoptou o Pleno na sesión que tivo lugar o día 14 de novembro de 2015, de aprobación da modificación das ordenanzas número 2 reguladora da taxa por recollida de lixo e ordenanza número 8 reguladora do imposto sobre bens inmobles do Concello de Vimianzo, sen que se presentasen reclamacións, o acordo de aprobación provisional enténdese definitivamente aprobado, polo que se publica integramente a redacción destas dúas ordenanzas: ORDENANZA FISCAL Nº 8 REGULADORA DO IMPOSTO SOBRE BENS INMOBLES Artigo 1.º De conformidade co previsto no artigo 72 do RDL 2/2004, do 5 de marzo, o tipo de gravame do imposto sobre bens inmobles aplicable neste Concello queda fixado nos termos que se establecen no artigo seguinte. Artigo 2.º O tipo de gravame do imposto sobre bens inmobles aplicable ós bens de natureza urbana queda fixado no 0,50 por cento. O tipo de gravame do imposto sobre bens inmobles aplicable ós bens de natureza rústica queda fixado no 0,30 por cento. O tipo de gravame do imposto sobre bens inmobles aplicable ós bens de características especiais queda fixado no 1,30 por cento. Artigo 3.º De conformidade co previsto no artigo 62.3 do RDL 2/2004, do 5 de marzo, gozarán de exención os bens de que sexan titulares os centros sanitarios de titularidade pública, previa solicitude dos interesados. Requisitos formais: coa solicitude achegarase certificado do organismo titular do centro sanitario, que acredite a afectación do centro ao cumprimento dos fins específicos destes. Artigo 4.º De conformidade co previsto no artigo 62.4 do RDL 2/2004, do 5 de marzo, gozarán de exención os inmobles rústicos e urbanos nos que as cotas líquidas non superen as seguintes contías: a) Quedarán exentos os bens inmobles de natureza urbana que teñan unha cota líquida inferior ou igual a 3,00 euros. b) Quedarán exentos os bens inmobles de natureza rústica dun mesmo suxeito pasivo sitos neste municipio que teñan unha cota líquida agrupada segundo o previsto no artigo 77.2 da referida lei inferior ou igual a 3,00 euros. Artigo 5.º En virtude do artigo 74.4 do RDL 2/2004, do 5 de marzo, aplicarase unha bonificación do 40% na cota íntegra do imposto, para os bens de natureza urbana, a favor daqueles suxeitos pasivos que ostenten a condición de titulares de familia numerosa, previa solicitude do interesado e previa acreditación por parte do mesmo desa condición, sempre e cando os bens inmobles sobre os que se pretenda aplicar a bonificación non teñan un valor catastral superior ós 100.000 euros. Gozarán dunha bonificación do 95 por cento da cota íntegra do imposto, aqueles inmobles nos que se desenvolvan, total e exclusivamente, actividades agrarias, gandeiras pertencentes ao sector primario e que sexan declaradas de especial interese ou utilidade municipal por concorrer circunstancias sociais, culturais, histórico-artísticas ou de fomento do emprego, que xustifiquen tal declaración. A bonificación terá carácter rogado e surtirá efectos a partir do período impositivo seguinte ao da presentación da solicitude, sen carácter retroactivo. Para poder gozar desta bonificación, os interesados deberán presentar a seguinte documentación: - Certificado de Facenda no que conste a situación censal do solicitante. - Acreditación da titularidade catastral do inmoble. - Certificado de non ter débedas coa Facenda estatal, autonómica e local; nin coa Seguridade Social. - Xustificante do recoñecemento de explotación ou licenza da actividade correspondente. O concello realizará de oficio todas as actuacións precisas para a comprobación dos extremos expostos ao respecto de esta bonificación. A bonificación será aprobada, no seu caso, pola Xunta de Goberno Local (por delegación do Pleno) previo informe técnico.” Disposición derradeira. A presente ordenanza entrará en vigor una vez aprobada definitivamente, e publicada o seu texto íntegro no BOP, consonte co previsto no art.107.1 da LBRL, permanecendo en vigor ata a súa modificación ou derrogación expresa. Comezará a aplicarse a partir do día 1 de xaneiro de 2016. O que se fai público para xeral coñecemento, podendo interpoñerse recurso contencioso-administrativo contra os acordos elevados a definitivos no prazo de dous meses contados a partir da publicación deste edicto no Boletín Oficial da Provincia, ante a Sala do Contencioso-administrativo do Tribunal Superior de Xustiza de Galicia. ORDENANZA FISCAL NÚM.2, REGULADORA DA TAXA POR RECOLLIDA DE LIXO ARTIGO 1. FUNDAMENTO E RÉXIME En uso das facultades concedidas polos artigos 133.2 e 142 da Constitución polo artigo 106 da Lei 7/85, de 2 de abril, Reguladora das Bases de Réxime Local e de conformidade co disposto nos artigos 15 a 19 do Real Decreto Lexislativo 2/2004, o concello de Vimianzo establece a taxa por recollida domiciliaria de lixo ou refugallo sólido urbano, tratamento e eliminación dos mesmos, aos que se refire o artigo 20.4 s) do citado decreto, que se rexerá pola presente Ordenanza Fiscal cuxas normas atenden ao previsto no artigo 59 do RDL aludido. ARTIGO 2. FEITO IMPOÑIBLE 1. O feito impoñible vén determinado pola prestación do servizo de recollida de lixos domiciliarios e refugallo sólido urbano de vivendas, aloxamentos e locais ou establecementos onde se exerzan actividades industriais, comerciais, profesionais, artísticas e de servizos.2. O servizo de recollida de lixo domiciliario será de recepción obrigatoria para aquelas zonas ou rúas onde se preste e a súa organización e funcionamento e subordinarase ás normas que dite o concello para a súa regulamentación.3. Entenderase realizada a prestación do servizo naqueles lugares que se atopen nun radio non superior a 250 metros de distancia do colector ou punto de recollida máis cercano.4. Asimesmo, considérase realizado o feito impoñible naquelas vivendas que dispoñan de auga potable ou outro subministro e nos establecementos onde se exerzan actividades económicas, susceptibles de seren obxecto de gravame polo IAE ou outros tributos, sempre que exista aparencia exterior de realización de actividade económica. ARTIGO 3. SUXEITOS PASIVOS 1. Son suxeitos pasivos contribuíntes as persoas físicas ou xurídicas e as entidades a que se refire o artigo 35.4 da Lei 58/2003, do 17 de decembro, xeral tributaria, que ocupen ou utilicen vivendas ou locais emprazados nos lugares, prazas, rúas ou vías públicas nas que se preste o servizo, xa sexa a título de propietario, usufrutuario, habitacionista, arrendatario, precario, ou calquera outro título.2. Terá a consideración de suxeito pasivo substituto do contribuínte o propietario das vivendas ou locais, que poderá repercutir, de ser o caso, as cotas satisfeitas sobre os usuarios/as das vivendas e/ou locais, beneficiarios/as do servizo. ARTIGO 4. RESPONSABLES 1. Serán responsables solidariamente das obrigas tributarias establecidas nesta ordenanza toda persoa causante ou colaboradora na realización dunha infracción tributaria. Nos supostos de declaración consolidada, todas as sociedades integrantes do grupo serán responsables solidarias das infraccións cometidas neste réxime de tributación.2. Os copartícipes ou cotitulares das herdanzas xacentes, comunidades de bens e demais entidades que, carentes de personalidade xurídica, constitúan unha unidade económica ou un patrimonio separado, susceptible de imposición, responderán solidariamente e en proporción ás súas respectivas participacións das obrigas tributarias das ditas entidades.3. Serán responsables subsidiarios das infraccións simples e da totalidade da débeda tributaria no caso de infraccións graves cometidas polas persoas xurídicas, os administradores daquelas que non realicen os actos necesarios da súa incumbencia, para o cumprimento das obrigas tributarias infrinxidas, consintirán no incumprimento por aqueles que dependan deles ou adopten acordos que fixeran posible as infraccións. Do mesmo xeito, tales administradores responderán subsidiariamente das obrigas tributarias que estean pendentes de cumprimentar polas persoas xurídicas que cesaran nas súas actividades.4. Serán responsables subsidiarios/as os/as síndicos/as, interventores/as ou liquidadores/as de crebas, concursos, sociedades e entidades en xeral, cando por neglixencia ou mala fe non realicen as xestións necesarias para o total cumprimento das obrigas tributarias devindicadas con anterioridade ás ditas situacións e que sexan imputables aos respectivos suxeitos pasivos. ARTIGO 5. DEVINDICACIÓN 1. Nace a obriga de contribuír dende o momento no que se inicie a prestación do servizo. Enténdese iniciada a prestación do servizo, dada a natureza de recepción obrigatoria deste, cando estea establecido e posto en funcionamento o servizo municipal de recollida do lixo domiciliario nas rúas ou lugares onde figuren as vivendas ou locais utilizados polos contribuíntes suxeitos á taxa. ARTIGO 6. BASE IMPOÑIBLE E LIQUIDABLE A base impoñible estará constituída pola clase e natureza de cada centro produtor do lixo: vivenda, restaurante, bar, cafeterías e locais comerciais ou industriais. A estes efectos considerarase como lixo todo refugallo ou detrito, embalaxes, recipientes ou envoltorios de alimentos, vestidos, calzados, etc., así como o produto da limpeza dos pisos ou vivendas e as das mesmas clases de comercios e industrias, excluíndose os refugallos de tipo industrial, cascallo de obras, detritos humanos, ou calquera outra materia, da que a recollida ou vertedura esixa especiais medidas hixiénicas, profilácticas ou de seguridade. ARTIGO 7. COTA TRIBUTARIA As cotas anuais que se aplicarán serán as seguintes: No caso de despachos profesionais, e no suposto de que a oficina ou despacho estea na mesma vivenda sen separación, aplicarase unicamente para as dúas a tarifa de despacho profesional. As cotas sinaladas nas tarifas teñen carácter irreducible e corresponde a un ano. ARTIGO 8. EXENCIÓNS, REDUCIÓNS E DEMAIS BENEFICIOS LEGALMENTE APLICABLES De conformidade co disposto no artigo 9 do Real decreto lexislativo 2/2004, do 5 de marzo, polo que se aproba o Texto refundido da Lei de Facendas Locais, non se recoñece beneficio tributario ningún, agás os que sexan consecuencia do establecido nos tratados ou acordos internacionais ou veñan previstos en normas con rango de lei, así coma aqueles que, sendo beneficiarios do servizo, se atopen en situación de exclusión social, previo informe dos servizos sociais municipais, os cales terán unha bonificación do 100%. ARTIGO 9. PRAZOS E FORMA DE DECLARACIÓN E INGRESOS Todas as persoas obrigadas ao pagamento deste tributo, deberán presentar no prazo de trinta días na Administración Municipal, declaración das vivendas ou establecementos que ocupen, mediante escrito dirixido ao Giovanni Francisco Belhassan Luces. Transcorrido o dito prazo sen presentar a declaración, a administración, sen prexuízo das sancións que procedan, efectuará de oficio a alta na correspondente matrícula do tributo. ARTIGO 10. PERÍODO IMPOSITIVO O período impositivo comprenderá o ano natural e devindicarase o 1 de xaneiro de cada ano, agás nos supostos de inicio ou cesamento no servizo, caso no cal se rateará a cota por trimestres naturais. ARTIGO 11. INFRACCIÓNS E SANCIÓNS TRIBUTARIAS En todo o relativo á cualificación de infraccións tributarias e sancións, ademais do previsto nesta ordenanza, estarase ao disposto nos artigos 181 e seguintes da Lei Xeral Tributaria e demais normativa aplicable. DISPOSICIÓN DERRADEIRA A presente ordenanza entrará en vigor unha vez aprobada definitivamente, e publicado o seu texto íntegro no BOP, consonte co previsto no art.107.1 da LBRL, permanecendo en vigor ata a súa modificación ou derrogación expresa. Comezará a aplicarse a partir do día 1 de xaneiro de 2016, se a súa publicación definitiva no BOP se produce antes do 1 de xaneiro de dito ano, e senón ao día seguinte da súa publicación. Vimianzo, a 26 de decembro de 2015 O Alcalde Manuel Antelo Pazos